b'\n_START_ARTICLE_\nLietuvos nacionalinis simfoninis orkestras\n_START_PARAGRAPH_\nLietuvos nacionalinis simfoninis orkestras \xe2\x80\x93 Lietuvos nacionalin\xc4\x97s filharmonijos kolektyvas. Koncert\xc5\xb3 sal\xc4\x97 - Lietuvos nacionalin\xc4\x97 filharmonija, Vilnius.\n_START_SECTION_\nIstorija\n_START_PARAGRAPH_\n\xc4\xaekurtas 1940 m. spalio m\xc4\x97n. Vilniuje B. Dvariono iniciatyva. Pirmasis koncertas \xc4\xafvyko 1940 m. gruod\xc5\xbeio 26 d. 1942\xe2\x80\x931944 m. orkestras grie\xc5\xbe\xc4\x97 Vilniaus operos trup\xc4\x97s spektakliuose, koncertavo. 1945\xe2\x80\x931958 m. orkestras priklaus\xc4\x97 Lietuvos TSR radijo komitetui._NEWLINE_Repertuar\xc4\x85 sudaro klasikin\xc4\x97, romantin\xc4\x97 ir \xc5\xa1iuolaikin\xc4\x97 muzika. Pirmasis atliko daugiau kaip 100 lietuvi\xc5\xb3 kompozitori\xc5\xb3 k\xc5\xabrini\xc5\xb3, daugel\xc4\xaf j\xc5\xb3 \xc4\xafra\xc5\xa1\xc4\x97 radijuje, \xc4\xaf plok\xc5\xa1teles. Dalyvavo tarptautiniuose muzikos festivaliuose, gastroliavo Europos \xc5\xa1alyse, Japonijoje, Piet\xc5\xb3 Kor\xc4\x97joje. Su orkestru koncertavo \xc5\xbeym\xc5\xabs pasaulio ir Lietuvos solistai: dainininkai Elena \xc4\x8ciudakova, Valentinas Adamkevi\xc4\x8dius, Virgilijus Noreika, Irena Milkevi\xc4\x8di\xc5\xabt\xc4\x97, Gra\xc5\xbeina Apanavi\xc4\x8di\xc5\xabt\xc4\x97, Violeta Urmanavi\xc4\x8di\xc5\xabt\xc4\x97, Regina Maci\xc5\xabt\xc4\x97, Sergejus Larinas, Vaclovas Daunoras, Vladimiras Prudnikovas, Irina Archipova, Algirdas Janutas, pianistai Stasys Vaini\xc5\xabnas, B. Dvarionas, Aldona Dvarionait\xc4\x97, Petras Geniu\xc5\xa1as, M\xc5\xabza Rubackyt\xc4\x97, Birut\xc4\x97 Vaini\xc5\xabnait\xc4\x97, Emilis Gilelsas, Dmitrijus Ba\xc5\xa1kirovas, Danielis Polakas, Lazaris Bermanas, smuikininkai Aleksandras Livontas, Raimundas Katilius, Vilhelmas \xc4\x8cepinskis, Leonidas Koganas, Vladimiras Spivakovas, Gidonas Kremeris, Julianas Rachlinas, Viktoras Tretjakovas, altininkas Jurijus Ba\xc5\xa1metas, violon\xc4\x8delininkai Mstislavas Rostropovi\xc4\x8dius, Danijilas \xc5\xa0afranas, Davidas Geringas, Njumanas Gutmanas, Aleksandras Rudinas ir kiti._NEWLINE_Orkestrui dirigavo: Saulius Sondeckis, Jonas Aleksa, Konradas Kaveckas, Vladimiras Fedosejevas, Mstislavas Rostropovi\xc4\x8dius, Kurtas Masuras, Justus Francas, Cyrilas Dyderichas, Neme Jarvis, Kristofas Speringas, K\xc5\xa1i\xc5\xa1tofas Pendereckisir kiti. Orkestras nuolat koncertuoja su Kauno valstybiniu choru.'